SET ปิดลบเล็กน้อย 1.43 จุด รับปัจจัยตปท. หลังธนาคารกลางยุโรปคาดเศรษฐกิจขยายตัวต่ำ
SET ปิดลบเล็กน้อย 1.43 จุด รับปัจจัยตปท. หลังธนาคารกลางยุโรปคาดเศรษฐกิจขยายตัวต่ำ โดยดัชนีปิดตลาดวันนี้ ที่ระดับ 1,651.68 จุด ลบ 1.43 จุด หรือ 0.09% มูลค่าการซื้อขาย 5.69 หมื่นล้านบาท
8 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,651.68 จุด ลบ 1.43 จุด หรือ 0.09% มูลค่าการซื้อขาย 5.69 หมื่นล้านบาท
10 หุ้นกดดัชนีวันนี้

ด้าน นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยว่า ตลาดหุ้นไทยวันนี้โดยรวมปรับตัวขึ้นได้ดีกว่าตลาดหุ้นในภูมิภาคเอเชียที่ต่างติดลบ ขณะที่ตลาดในยุโรปเทรดบ่ายนี้ยังเคลื่อนไหวในแดนบวกได้ ปัจจัยในประเทศยังหนุนทั้งเรื่องการเมืองที่มีความชัดเจนแคนดิเดทนายกรัฐมนตรีของบรรดาพรรคการเมือง รวมทั้งการคาดหวังผลประกอบการบริษัทจดทะเบียน และการจ่ายปันผลด้วย
ขณะที่ปัจจัยนอกประเทศยังเป็นแรงกดดัน ทั้งการเจรจาการค้าระหว่างสหรัฐและจีนที่มีความไม่แน่นอน และธนาคารกลางยุโรปปรับลดคาดการณ์การขยายตัวทางเศรษฐกิจของยูโรโซน
อย่างไรก็ดี สัปดาห์หน้ายังต้องติดตามสุนทรพจน์ของประธานธนาคารกลางสหรัฐฯ (เฟด) ในสาขาต่าง ๆ และตัวเลขอัตราการขยายตัวทางเศรษฐกิจ (GDP) ของญี่ปุ่นและยุโรป รวมถึงการถอนตัวของอังกฤษออกจากสหภาพยุโรป (Brexit) ด้วย
สำหรับแนวโน้มการลงทุนในสัปดาห์หน้า นายถนอมศักดิ์ กล่าวว่า ตลาดฯคงผันผวน แต่ก็ยังหวังจะได้รับอานิสงส์จากการเมืองคึกคัก และการจ่ายปันผล พร้อมให้แนวรับ 1,630 จุด ส่วนแนวต้าน 1,667-1,685 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
ADVANC มูลค่าการซื้อขาย 3,015.32 ล้านบาท ปิดที่ 188 บาท เพิ่มขึ้น 4.50 บาท
KBANK มูลค่าการซื้อขาย 2,608.30 ล้านบาท ปิดที่ 199 บาท ลดลง  3 บาท
PTT  มูลค่าการซื้อขาย 2,536.66 ล้านบาท ปิดที่ 48.50 บาท ลดลง 0.50 บาท
AOT มูลค่าการซื้อขาย 2,395.41 ล้านบาท ปิดที่ 69 บาท ราคาไม่เปลี่ยนแปลง
INTUCH มูลค่าการซื้อขาย 2,356.06 ล้านบาท ปิดที่ 57 บาท เพิ่มขึ้น 1.50 บาท
 
ตลาดหุ้นเอเชีย
